CELEX: E2016P0016
Language: fi
Date: 2016-10-24 00:00:00
Title: Frostating lagmannsrettin 24 päivänä lokakuuta 2016 EFTAn tuomioistuimelle esittämä pyyntö neuvoa-antavan lausunnon saamiseksi asiassa Fosen-Linjen AS v. AtB AS (Asia E-16/16)

20.4.2017   
            
            
               FI
            
            
               Euroopan unionin virallinen lehti
            
            
               C 123/9
            
         Frostating lagmannsrettin 24 päivänä lokakuuta 2016 EFTAn tuomioistuimelle esittämä pyyntö neuvoa-antavan lausunnon saamiseksi asiassa Fosen-Linjen AS v. AtB AS
   (Asia E-16/16)
   (2017/C 123/10)
   Frostating lagmannsrett (Frostatingin muutoksenhakutuomioistuin) on esittänyt EFTAn tuomioistuimelle 24 lokakuuta 2016 päivätyllä kirjeellä pyynnön saada neuvoa-antava lausunto asiassa Fosen-Linjen AS v. AtB AS. Pyyntö saapui tuomioistuimen kirjaamoon 31 päivänä lokakuuta 2016 ja koskee seuraavia kysymyksiä:
   
               1.
            
            
               Estävätkö direktiivin 89/665/ETY 1 artiklan 1 kohta ja 2 artiklan 1 kohdan c alakohta tai muut direktiivin säännökset sellaiset vahinkojen korvaamista koskevat kansalliset säännöt, joiden mukaan vahinkojen korvaaminen sen perusteella, että hankintaviranomainen ei ole noudattanut hankintasopimuksia koskevia ETA:n oikeuden säännöksiä, edellyttää jotakin seuraavista:
               
                           a)
                        
                        
                           syyllisyyden olemassaolo ja vaatimus, että hankintaviranomaisen toiminnan on selvästi poikettava oikeutetusta toimintatavasta,
                        
                     
                           b)
                        
                        
                           aineellisen virheen olemassaolo silloin kun hankintaviranomaisen syyllisyys on osa kattavampaa kokonaisarviointia,
                        
                     
                           c)
                        
                        
                           hankintaviranomaisen tekemä aineellinen, merkittävä ja ilmeinen virhe?
                        
                     
         
               2.
            
            
               Olisiko direktiivin 89/665/ETY 1 artiklan 1 kohtaa ja 2 artiklan 1 kohdan c alakohtaa tai direktiivin muita säännöksiä tulkittava siten, että sellaisen ETA:n hankintalainsäädännön säännöksen rikkominen, jonka mukaan hankintaviranomainen ei voi vapaasti käyttää harkintaansa, on itsessään riittävä ja saattaa eräin edellytyksin oikeuttaa saamaan vahingonkorvausta?
            
         
               3.
            
            
               Estävätkö direktiivin 89/665/ETY 1 artiklan 1 kohta ja 2 artiklan 1 kohdan c alakohta tai muut direktiivin säännökset sellaiset vahinkojen korvaamista koskevat kansalliset säännöt, joiden mukaan vahinkojen korvaaminen sen perusteella, että hankintaviranomainen ei ole noudattanut hankintasopimuksia koskevia ETA:n oikeuden säännöksiä, edellyttää kanteen nostavan ja vahinkojen korvaamista vaativan tavarantoimittajan todistavan kiistatta, että sopimus olisi pitänyt tehdä kyseisen toimittajan kanssa, ellei hankintaviranomainen olisi tehnyt virhettä?
            
         
               4.
            
            
               Estävätkö direktiivin 89/665/ETY 1 artiklan 1 kohta ja 2 artiklan 1 kohdan c alakohta tai muut direktiivin säännökset sellaiset vahinkojen korvaamista koskevat kansalliset säännöt, joiden mukaan hankintaviranomainen voi vapautua vahingonkorvausvaatimuksesta vetoamalla siihen, että tarjousmenettely olisi joka tapauksessa pitänyt peruuttaa hankintaviranomaisen tekemän, muun kuin kantajan esiin tuoman virheen takia, vaikka kyseiseen virheeseen ei itse asiassa vedottu tarjousmenettelyn aikana? Jos hankintaviranomainen voi vedota tällaiseen muuhun virheeseen, estääkö direktiivi 89/665/ETY sellaisen kansallisen säännön, jonka mukaan kanteen nostavan tavarantoimittajan on todistettava, ettei tällaista virhettä ole tapahtunut?
            
         
               5.
            
            
               Millaisia vaatimuksia ETA:n oikeuteen sisältyvä yhtäläisen kohtelun periaate asettaa hankintaviranomaisen velvollisuudelle tarkistaa tehokkaasti tarjouksiin sisältyvät, myöntämisperusteita koskevat tiedot? Täyttyykö tehokkaan tarkistamisen vaatimus, jos hankintaviranomainen voi tarkistaa, että tarjouksessa esitetyt ominaisuudet näyttävät luotettavasti määritetyiltä tarjoukseen sisältyvien asiakirjojen pohjalta? Miten tarkasti hankintaviranomaisen on kyettävä tarkistamaan tarjouksessa tarjotun sopimuksen kohteen ominaisuudet? Jos tarjoaja sitoutuu tarjouksen kohteen osalta tiettyyn kulutusta ilmaisevaan lukuun ja jos tämä luku sisältyy tarjousta koskevaan arvioon, täyttääkö hankintaviranomainen tarkistamisvelvoitteen, jos hän voi tarkistaa, että kyseinen luku on luotettava tietyn epävarmuusmarginaalin (esim. +/–20 %) rajoissa?
               Silloin kun hankintaviranomainen tarkistaa tiedot, jotka tarjoaja esittää tietyn myöntämisperusteen osalta, voiko hankintaviranomainen täyttää yhtäläisen kohtelun periaatteen mukaisesti tarjousten tehokasta tarkistamista koskevan vaatimuksen ottamalla huomioon tarjouksen muissa osissa esitetyt asiakirjat?